**Ministru kabineta noteikumu projekta “ Grozījumi Ministru kabineta 2013.gada 3.septembra noteikumos Nr.744 “Nacionālā veselības dienesta maksas pakalpojumu cenrādis”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Likuma par budžetu un finanšu vadību 5.panta devīto daļu, kurš nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. Grozījumi Ministru kabineta 2006.gada 31.oktobra noteikumos 899 “Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” (turpmāk – Noteikumi Nr.899) (pieņemti 2017.gada 19.decembrī).Grozījumi Ministru kabineta 2013.gada 17.decembra noteikumos Nr.1529 “Veselības aprūpes organizēšanas un finansēšanas kārtība” (turpmāk – Noteikumi Nr.1529) (pieņemti 2017.gada 19.decembrī). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nacionālais veselības dienests (turpmāk – Dienests) ir Veselības ministrijas pārraudzībā esoša valsts pārvaldes iestāde, kuras darbības mērķis ir īstenot valsts politiku veselības aprūpes pakalpojumu pieejamības nodrošināšanā un administrēt veselības aprūpei paredzētos valsts budžeta līdzekļus, nodrošinot racionālu un maksimāli efektīvu valsts budžeta līdzekļu izmantošanu veselības aprūpes pakalpojumu sniegšanā, kā arī īstenot valsts politiku e-veselības ieviešanā, veselības un sabiedrības veselības datu iegūšanā un analīzē.Dienesta sniegtie maksas pakalpojumi un maksāšanas kārtība notiek saskaņā ar Ministru kabineta 2013.gada 3.septembra noteikumiem Nr.744 “Nacionālā veselības dienesta maksas pakalpojumu cenrādis” (turpmāk – Noteikumi Nr.744). Dienesta pakalpojumu izcenojumi ir sagatavoti atbilstoši Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktajām prasībām.Šobrīd spēkā esošajos Noteikumos Nr.744 ir nepieciešami grozījumi saistībā ar veiktajām izmaiņām parenterāli ievadāmo zāļu finansēšanā un kārtībā kā no valsts budžeta līdzekļiem apmaksājamo veselības aprūpes pakalpojumu klāstā iekļauj jaunu veselības aprūpes pakalpojumu, kura pamatā ir zāļu lietošana, ko nosaka veiktie grozījumi Noteikumos Nr.1529. Lai parenterāli ievadāmo zāļu sarakstā iekļautu jaunu zāļu vispārīgo nosaukumu, zāļu reģistrācijas apliecības turētājs (īpašnieks) vai viņa pilnvarotais pārstāvis vai zāļu vairumtirgotājs vai viņa pilnvarotais pārstāvis iesniedz Dienestā iesniegumu un tam pievienotos dokumentus saskaņā ar normatīvajiem aktiem par ambulatorajai ārstēšanai paredzēto zāļu iegādes izdevumu kompensācijas kārtību. Dienests zāļu vispārīgos nosaukumus, kuri ir iesniegti iekļaušanai parenterāli ievadāmo zāļu sarakstā, vērtē un lēmumu pieņem saskaņā ar normatīvajiem aktiem par ambulatorajai ārstēšanai paredzēto zāļu iegādes izdevumu kompensācijas kārtību atbilstoši prasībām, kas nosaka, kā vērtējams iesniegums jauna zāļu vispārīgā nosaukuma iekļaušanai kompensējamo zāļu sarakstā.Savukārt, pirms no valsts budžeta līdzekļiem apmaksājamo veselības aprūpes pakalpojumu klāstā iekļaut jaunu veselības aprūpes pakalpojumu, kura pamatā ir zāļu lietošana, Dienests veic zāļu novērtēšanu atbilstoši normatīvajos aktos par ambulatorajai ārstēšanai paredzēto zāļu iegādes izdevumu kompensācijas kārtībā noteikto kā vērtējams iesniegums jauna zāļu vispārīgā nosaukuma iekļaušanai kompensējamo zāļu sarakstā. Dienests veic zāļu ārstniecisko un ekonomisko novērtēšanu saskaņā ar normatīvajiem aktiem par ambulatorajai ārstēšanai paredzēto zāļu iegādes izdevumu kompensācijas kārtību un novērtēšanā noskaidro vai zāles atbilst šādiem kritērijiem - ir pierādīta zāļu terapeitiskā efektivitāte un priekšrocības attiecīgās slimības ārstēšanā; zāļu lietošana atbilst attiecīgās slimības ārstēšanas shēmām vai starptautiskajām ārstēšanas vadlīnijām; zāļu forma un stiprums atbilst ārstēšanas shēmai; zāļu lietošanas izmaksas ir prognozējamas un samērojamas ar paredzamo terapeitisko efektu un ar attiecīgajā gadā veselības aprūpei paredzētajiem valsts budžeta līdzekļiem.Dienests grozījumos paredz nodrošināt vienādus nosacījumus gan zāļu iekļaušanai no valsts budžeta līdzekļiem apmaksāto pakalpojumu klāstā, gan kompensējamo zāļu sarakstā.  |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālais veselības dienests un Veselības ministrija  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attieksies uz tiem, kas gribēs iekļaut zāles parenterāli lietojamo zāļu sarakstā (principā – zāļu ražotāji un zāļu lieltirgotavas) un tiem, kas būs iesnieguši iesniegumu veselības aprūpes pakalpojuma, kura pamatā ir zāļu lietošana, iekļaušanai no valsts budžeta apmaksājamos pakalpojumos (šajos gadījumos – ārstniecības iestādes vai ārstniecības personu profesionālās organizācijas) |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |  |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | **1 519 729** |  | **1 519 729** |  | **1 519 729** |   |   |
| 1.2. valsts speciālais budžets |  |  |  |  |  |   |   |
| 1.3. pašvaldību budžets |  |  |  |  |  |   |   |
| 2. Budžeta izdevumi |  |  |  |  |  |   |   |
| 2.1. valsts pamatbudžets | **1 519 729** |  | **1 519 729** |  | **1 519 729** |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts neparedz maksas pakalpojumu ieņēmumu, izdevumu samazinājumu/palielinājumu. Noteikumu projekts tiks īstenots, nemainot attiecīgā budžeta programmās/apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem. Tas tiks īstenots piešķirto valsts budžeta līdzekļu ietvaros. 2018.gadā Dienestam plānoti ieņēmumi no maksas pakalpojumiem 45.00.00 "Veselības aprūpes finansējuma administrēšana" apakšprogrammā 45.01.00 "Veselības aprūpes finansējuma administrēšana un ekonomiskā novērtēšana" 1 519 729 euro apmērā šādā sadalījumā pa izdevumu kodiem atbilstoši ekonomiskajām kategorijām:EKK 1000 Atlīdzība 1 215 745 euro; EKK 2000 Preces un pakalpojumi 281 806 euro;EKK 5000 Kapitālie izdevumi 22178 euro.Augstākminētie grozījumi Dienesta maksas pakalpojumu cenrādī nemaina pakalpojuma cenu, kā arī tiem nav ietekmes uz valsts budžetu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav. |
| 8. Cita informācija | Paredzētās izmaiņas cenrādī nemainīs kopējos plānotos ieņēmumus no maksas pakalpojumiem, jo plānotais pakalpojumu skaits ir līdz 5 pakalpojumiem gadā, kā arī maksas pakalpojumu ieņēmumi cenrāža 4.1 apakšpunktā 2016. un 2017. gadā ir bijuši attiecīgi 80 % un 74% apmērā no gada plānotā apjoma. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā to, ka Noteikumu Nr.899 projekta izstrādes posmā notikušas konsultācijas ar ārstniecības iestādēm (Rīgas Austrumu klīniskā universitātes slimnīca, P.Stradiņa klīniskā universitātes slimnīca, Bērnu klīniskā universitātes slimnīca, Daugavpils reģionālā slimnīca, Liepājas reģionālā slimnīca, Piejūras slimnīca) un 2017.gada 17.maijā notika sabiedriskā apspriede, kurā piedalījās pārstāvji no Starptautisko inovatīvo farmaceitisko firmu asociācijas, Biofarmaceitisko zāļu ražotāju asociācijas Latvijā, Latvijas Patentbrīvo medikamentu asociācijas, Aptieku īpašnieku asociācijas, Latvijas Aptiekāru asociācijas, Latvijas Pieaugušo Reimatoloģijas biedrības, Latvijas Krona un kolīta slimnieku biedrības, tad veicot grozījumus Dienesta maksas pakalpojumu cenrādī, Sabiedrības pārstāvji var līdzdarboties, sniedzot atzinumu par šo noteikumu projektu pēc izsludināšanas Valsts sekretāru sanāksmē, piedalīties sabiedriskajā apspriedē, sniegt atzinumus saskaņošanas procesā un piedalīties Ministru kabineta sēdē.  |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālais veselības dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ministru prezidents,

veselības ministra pienākumu izpildītājs Māris Kučinskis

Zandberga, 67876041

Lasma.Zandberga@vm.gov.lv

Altenburga, 67045003

Zita.Altenburga@vmnvd.gov.lv